Kjetil Rekdal

Kjetil André Rekdal (født 1968) er en norsk fotballtrener og tidligere fotballspiller som er hovedtrener for .Rekdal og Frigård signerer ut sesongenRekdal og Frigård er med videre!Se pressekonferansen i opptak

Som spiller har Rekdal 83  (scoret sytten mål) og 33 landskamper for aldersbestemte lag. Han hadde sin landslagsdebut 28. mai 1987 i en privatlandskamp mot  (resultat: 0–0). Rekdal debuterte som klubbfotballspiller i eliteserien for  i 1985 da han bare var 16 år og 222 dager. Han er berømt for å ha scoret på straffe mot  i Marseille i VM 1998. Rekdals gule sko og drakten han benyttet i denne kampen er i dag utstilt på fotballmuseet på Ullevaal Stadion. Rekdal scoret også i VM-kampen mot Mexico i 1994, og er således den eneste norske fotballspilleren (på herresiden) som har scoret i to VM-sluttspill.

Ved Hertha Berlins 111-årsjubileum i 2003 kåret supporterne Herthas beste lag gjennom tidene, og valgte Rekdal inn på midtbanen.HERTHA BSC JAHRHUNDERTELF EWIGE HERTHA 11   www.herthabscmuseum1892.de Lest 13. april 2018

Rekdal har også vært ekspertkommentator for Discovery Networks Norway.

 Trenerkarrieren 
 Vålerenga (2001–2006) 
Rekdal overtok som spillende hovedtrener i Vålerenga Fotball etter Tom Nordlie i 2001, og under hans ledelse rykket klubben opp til Tippeligaen samme år. Året etter ledet han også laget til seier i cupen. I 2003 havnet Vålerenga på plassen som ga nedrykkskvalifisering, der møtte de Sandefjord, og Rekdal scoret selv ett av målene som gjorde at Vålerenga sikret plassen. I 2004 tok han Vålerenga til sølv i Eliteserien, før de i 2005 ble seriemester for første gang siden 1984.

Rekdal var inne i sin sjette sesong som hovedtrener for Vålerenga da han valgte å gå av med øyeblikkelig virkning den 21. august 2006. Han var da den lengst sittende trener i VIFs nyere historie. Bakgrunnen for avgangen var ifølge ham selv de dårlige resultatene til klubben både i serie og i cup-sammenheng. 

 Lierse (2006–2007) 
I november 2006 ble Rekdal hovedtrener for belgiske KV Lierse, som på det tidspunktet bare hadde tatt to poeng. Med Rekdal ved roret klarte klubben å klatre til kvalik-plass, men tapte kampen om å beholde plassen.

 Kaiserslautern (2007–2008) 
16. mai 2007 ble det kjent at Rekdal var ansatt som hovedtrener for tyske  i 2. Bundesliga.Rekdal til Kaiserslautern www.dagbladet.no Lest 1. oktober 2020 9. februar 2008 fikk han sparken i den tyske klubben.Rekdal fikk sparken www.vg.no Lest 1. oktober 2020

 Aalesund (2008–2012) 
Den 4. september 2008 ble han ansatt som hovedtrener i Aalesunds Fotballklubb. Den 8. november 2009 vant han cupen med AaFK, etter at de slo Molde FK på straffer, da ekstraomgangene endte 2–2. Sesongen etter ledet han klubben til en historisk fjerdeplass. I 2011 vant han cupen på ny med Aalesunds FK, etter å ha spilt finalekamp mot . Rekdal fikk etter dette mye skryt blant annet for sine taktiske ferdigheter. Den 11. mars 2011 ble det klart at Rekdal hadde signert ny kontrakt med Aalesund ut året 2013.Aftenposten: Rekdal blir i Aalesund, 11. mars 2011 Den 26. november 2012 fikk Kjetil Rekdal oppsigelse fra stillingen som trener for Aalesund FK.http://www.dagbladet.no/2012/11/26/sport/fotball/tippeligaen/kjetil_rekdal/24558349/

I en kommentar i Aftenposten den 31. mars 2011 ble Rekdal lansert av avisens medarbeider Ola Bernhus som ny landslagstrener etter Egil Olsen, for det tilfelle at Ståle Solbakken skulle takke nei til jobbtilbudet fra Norges Fotballforbund.Aftenposten: Rekdal for Norge, 31. mars 2011

26. november 2012 fikk Rekdal sparken som hovedtrener i AaFK.

 Vålerenga (2013–2016) 
Den 8. januar 2013 ble Rekdal presentert som ny hovedtrener for Vålerenga. Dermed vendte han tilbake til klubben han tok til seriegull i 2005.

Høsten 2016 ble det kjent at Ronny Deila ble ny Vålerenga-trener påfølgende sesong, mens Rekdal skulle fortsette i klubben som sportssjef. Men allerede i februar 2017 ble Rekdal enig med Vålerenga om å avslutte samarbeidet. 

 Start (2018–2019) 
Den 1. juni 2018 ble han ansatt som ny hovedtrener for Idrettsklubben Start.Her er vår nye trener Den 28. mars 2019 ble han midlertidig fritatt fra sine oppgaver som hovedtrener.Pressemelding: Oppretter personalsak mot Kjetil Rekdal Den 2. april 2019 ble Start og Rekdal enige om å avslutte arbeidsforholdet med umiddelbar virkning.Enighet mellom IK Start og Kjetil Rekdal

 Hamarkameratene (2020–2021) 
Den 15. august 2020 ble Kjetil Rekdal ansatt som ny trener for Hamarkameratene ut sesongen.Eurosport.no – Kjetil Rekdal ny HamKam-trener: – Perfekt for jobben (Av Carl Henning Bjørnstad. Publisert og besøkt 15. august 2020)PRESSEMELDING: Kjetil Rekdal ny HamKam-trener Han tok over som hovedtrener etter Espen Olsen, som trakk seg og gikk tilbake i stillingen som sportssjef. Da Rekdal tok over lå HamKam på sisteplass i OBOS-ligaen, med kun 3 poeng etter ni kamper. I løpet av høsten førte Rekdal klubben opp fra nedrykksstriden og endte til slutt på 9.-plass. I desember 2020 forlenget han kontrakten med to nye år.

Den 6. november 2021 vant  OBOS-ligaen 2021 og sikret opprykk til Eliteserien 2022.HamKam vant og sikret opprykk til Eliteserien Rekdal ble også kåret til Årets trener i OBOS-ligaen 2021.Årets trener i OBOS 2021: Kjetil Rekdal

 Rosenborg (2022–2023) 
Den 20. desember 2021 ble han ansatt som hovedtrener for .Rekdal klar som ny RBK-trener Han skrev under en treårskontrakt. Den 16. juni 2023 ble Rekdal og  enige om å avslutte samarbeidet.Rosenborg og Rekdal enig om å avslutte samarbeidet​

 Omonia 
Den 10. januar 2024 ble han ansatt som ny hovedtrener for den kyprotiske klubben .Νέος προπονητής της ΟΜΟΝΟΙΑΣ ο κ. Kjetil Rekdal! Den 21. februar 2024 kunngjorde Omonia at arbeidsforholdet var avsluttet.Ολοκλήρωση συνεργασίας με τον κ. Kjedil Rekdal

 Ottestad 
I begynnelsen av juni 2024, ble han trener for Ottestad IL som spiller i 4. divisjon. Dette var et kortiddsengasjement, som var ment å vare i rundt tre og en halv uke.

 Familie 
Kjetil Rekdal er gift med Ane Guro Skaare, visepresident i NFF. De har to barn. Rekdal har også to barn fra et tidligere ekteskap, blant annet Niklas Rekdal (f. 1995), tidligere fotballspiller i OBOS-ligaen for HamKam. Kjetils yngre bror, Sindre Rekdal (f. 1970) er også tidligere fotballspiller med kamper for Molde FK og belgiske Eendracht Aalst. Sindre Rekdals sønn, Thomas Grevsnes Rekdal, (f. 2001) spiller for Odd.

 Referanser 

 Artikkel fra VG, 30.06.24

 Eksterne lenker 



  Kjetil Rekdal – Stade Rennais Online
  Alltidfotball.no – Ukas legende: Kjetil Rekdal

Kategori:Norske fotballspillere
Kategori:Norske landslagsspillere i fotball for herrer
Kategori:Spillere i Fotball-VM 1994
Kategori:Spillere i Fotball-VM 1998
Kategori:Spillere i Fotball-EM 2000
Kategori:Norgesmestere i fotball
Kategori:Juniornorgesmestere i fotball
Kategori:Norske fotballspillere i Belgia
Kategori:Norske fotballspillere i Frankrike
Kategori:Norske fotballspillere i Tyskland
Kategori:Norske fotballtrenere
Kategori:Fotballspillere for Molde FK
Kategori:Fotballspillere for Stade Rennais FC
Kategori:Fotballspillere for Borussia VfL 1900 Mönchengladbach
Kategori:Fotballspillere for Hertha BSC Berlin
Kategori:Fotballspillere for Vålerenga Fotball
Kategori:Fotballspillere for KV Lierse
Kategori:Fotballtrenere for Vålerenga Fotball
Kategori:Fotballtrenere for Aalesunds FK
Kategori:Fotballtrenere for IK Start
Kategori:Fotballtrenere for Hamarkameratene
Kategori:Fotballtrenere for Rosenborg Ballklub
Kategori:Fotballtrenere for AC Omonia
Kategori:Ekspertkommentatorer (sport)
Kategori:Personer fra Vestnes kommune